Kichwa: Brexit: Waziri Mkuu Boris Johnson akwaa kigingi bungeni\nKwa kuzingatia jina la hapo juu la makala ya kuwaziwa, fikiria makala.\n
Boris Johnson 'aangukia pua' Bungeni Uingereza

Baada ya kupiga kura, wapinzania waliibuka na ushindi wa 328 dhidi ya 301 juu ya Bunge la Commons kuchukua udhibiti wa ajenda ya kujitoa EU, maarufu kama Brexit, hali inayomaanisha kuwa wabunge wanaweza kupeleka mswada wa kuchelewesha tarehe ya Uingereza kujitoa. 

Waziri Mkuu Borriss Johnson amekuwa akiimarisha mipango yake ya kujitoa EU Oktoba 31, iwe kwa mkataba ama la, lakini mipango hiyo inapingwa vikali na wapinzani na baadhi ya wananchama wa chama chake cha Conservatives. 

Baada ya kuangushwa Bungeni, Waziri Mkuu huyo amesema atatoa hoja ya kufanyika kwa Uchaguzi Mkuu kabla ya wakati uliopangwa. 

Kiongozi wa Kambi ya Upinzani Jeremy Corbyn amesema muswada wa kupelekwa mbele tarehe ya Brexit unapaswa kupitishwa kabla ya nchi kwenda kwenye uchaguzi. 

Kwa ujumla, wabunge 21 wa Conservatives, ikiwemo mawaziri wa zamani wa serikali walijiunga na vyama vya upinzani kuiangusha serikali yao.

Baada ya matokeo hayo, ofisi ya Waziri Mkuu, maarufu kama 10 Downing Street, imesema kuwa wabunge wote walioasi watafukuzwa kutoka kwenye chama.

Ofisi hiyo iliamini kuwa vitisho vya kuwafuta uanachama - na kufanyika uchaguzi - kungezima uasi ndani ya chama. 

Kiongozi wa Kambi ya Upinzani Jeremy Corbyn amesema muswada wa kupelekwa mbele tarehe ya Brexit unapaswa kupitishwa kabla ya uchaguzi kufanyika.

Waziri Mkuu amesema muswada unaotakiwa na wa wabunge utaipa EU mamlaka ya majadiliano  na hatimaye itasababisha "kutapatapa zaidi, kuchelewa zaidi na mvurugano zaidi". 

Johnson akaliarifu Bunge kuwa hana namna nyengine zaidi ya kuendelea na mipango ya kuitisha uchaguzi mwezi Oktoba: "Raia wa nchi hii itabidi waamue."

Hii inamaana ya kuwa, wabunge sasa wana mamlaka ya kuendesha shughuli za Bunge na kuwawezesha kuandaa muswada utakaoungwa mkono na pande zote wa kumlazimisha waziri mkuu apeleke mbele tarehe ya kujitoa mpaka Januari 31, ama wabunge wakubali mkataba mpya, au wapige kura ya kuunga mkono kujitoa bila mkataba Oktoba 19. 

BBC inafahamu kuwa serikali inataka...